ӨВӨРХАНГАЙ АЙМГИЙН ГУЧИН-УС СУМЫН 02 ДУГААР

САРД ХИЙСЭН АЖЛЫН МЭДЭЭ

2023.02.28 Аргуйт

**Засаг даргын Тамгын газар нь:** Дэлхийн зөн олон улсын байгууллагын “Цагийн хүндийг хамтдаа туулья” төсөлд олон хүүхэдтэй, хонин толгойд шилжүүлснээр 500-аас доош малтай, өндөр настан, хөгжлийн бэрхшээлтэй хүнтэй 80 малчин өрхийг сонгон шалгаруулж, 200кг хорголжин тэжээл, 300,000 төгрөгийн тусламж үзүүлсэн.

Сар шинийн баяраар сумын харьяалалтай болон Засаг даргын Тамгын газраас тэтгэвэрт гарсан нийт 35 ахмад настанд хүндэтгэл үзүүлт Засаг даргын нэрэмжит бэлгийг гардуулсан.

Нүхэн жорлонгийн судалгаа, агаар бохирдуулагч эх үүсвэрийн тооллого хийж, программд шивэн, уламжлалт сар шинийн баяртай холбогдуулан нийтийн их цэвэрлэгээг зохион байгуулж нийт 28тн хогийг хогийн нэгдсэн цэгт төвлөрүүлсэн.

Эзэмшлийн газрын 1 эзэмших эрхийн шилжилт, 1 айлын өвөлжөө, хаваржааны газрын нөхөн бүрдүүлэлт, 8 газрыг өвөлжөө, хаваржааны газрын материалын бүрдэлийг хангаж улсын бүртгэлийн Э дугаар авч иргэдэд газрын гэрээ, гэрчилгээг хэвлэж өгсөн. Засаг даргын захирамжийн шийдвэрт ороогүй газрыг аймгийн холбогдох мэргэжтлтэнд засуулахаар илгээсэн.

Орон нутгийн байгууллагуудад 89.0 сая төгрөгийн санхүүжилтийг олгож, 12 нэр төрлийн 162.7 сая төгрөгийн орлогыг зохих дансуудад хаасан. Төрийн сангийн pree balance гүйлгээний программ өөрчлөгдөж fortal системээр гүйлгээ хийж байгаатай холбогдуулан <https://etax.mta.mn/> татварын системд дансаа хэрхэн холбож цахим нэхэмжлэх үүсгэх талаар харилцагч байгууллагуудад, шинэ программын хөгжүүлэлттэй холбогдуулан байгууллагын дарга, нягтлан бодогч нарт мэргэжил арга зүйн зөвлөгөө өгсөн.

 Статистикийн ХАА-2, ХАА-3 мэдээнүүдийг програмд шивж, аж үйлдвэрийн мэдээг аймгийн статистикийн газарт хүргэж, 2012 оноос хойш төрсөн 174 хүүхдэд хувьцааны данс нээсэн.

 Tender.gov.mn сайтад төрийн болон орон нутгийн өмчийн хөрөнгөөр бараа, ажил, үйлчилгээ худалдан авах 21 ажлыг төлөвлөснөөс тендер шалгаруулалтын онцгой журмын харьцуулалтын аргаар 9 тендер, 12 ажлыг шууд худалдан авалтаар хийхээр төлөвлөж, Цэвэр усны шугамын 80.0 сая, Ерөнхий боловсролын сургуулийн үдийн хоол, дотуур байр, Цэцэрлэгийн хүүхдийн хоолны материал нийлүүлэгчийг сонгон шалгаруулах, Эрүүл мэндийн төвийн шатахууны тендерийг харьцуулалтын аргаар зарлаж, шалгаруулсан.

 Хоршоо хөгжүүлэх сан, Орон нтугийн хөгжлийн сангийн 2022 оны санхүүгийн тайланд төрийн аудитын газраар шалгуулан зөрчилгүй дүгнүүлж, Орон нутгийн хөгжлийн сангийн 2022 оны төсвийн гүйцэтгэлийн тайлан болон 2023 оны төсвийг сумын веб сайт болон фейсбүүк хуудсаар иргэдэд мэдээллэсэн.

**Хөдөө аж ахуйн чиглэлээр:** Мал амьтны шимэгчтэх өвчний төлөвлөгөө, 2023 оны гүйцэтгэлийн төлөвлөгөө боловсруулан мал эмнэлгийн газрын Малын эрүүл мэндийн албаны даргаар баталуулан Төрийн мэдээлэлийн нэгдсэн системд оруулсан.

Сумын тэмээний сүүлийн 10 жилийн өсөлт бууралт 100 эхээс бойжуулсан төл, бойжсон төл, хорогдолын талаарх судалгааг гарган хүргүүлсэн.

Хоршоо хөгжүүлэх сангаас зээл авсан зээлийн хугацаа хэтэрсэн иргэдэд зээлээ төлөх талаар мэдэгдэл өгч, 1 иргэн зээлээ бүрэн төлсөн. Хүнсний дэлгүүрүүдээс хүнсний нөөцийн мэдээг авч программд шивэн, үйлдвэрлэл эрхлэгчдийн борлуулалын мэдээг гаргаж, статистикийн ажилтанд хүргэсэн.

Согтууруулах ундаа түүгээр үйлчлэх, худалдах тусгай зөвшөөрлийн хугацаа дууссан дэлгүүрүүдэд мэдээлэл хүргэж холбогдох материалыг бүрдүүлэн авч байна.

**Нийгмийн халамжийн чиглэлээр:** Жирэмсэн эхийн тэтгэмжид 2 иргэний хүсэлтийг хүлээн авч системд бүртгэн 13 эхэд 523.871 төгрөг, цалинтай ээж, аав хөтөлбөрт 2 иргэнийг шинээр бүртгэн 99 аав, ээжид 4.738.710 төгрөг, шинэ төрсөн 5 хүүхдийг хүүхдийн мөнгөнд хамрагдах хүсэлтийг хүлээн авч системд бүртгэн, 0-18 насны 723 хүүхдийн 72.300,000 төгрөг, нийгмийн халамжийн өндөр настаны тэтгэвэрт 3 ахмадад 864,000 төгрөг, хөгжлийн бэрхшээлтэй иргэний тэтгэвэрт 6 иргэнд 1.440.000 төгрөг, тэжээгчээ алдсаны тэтгэвэрт 11 иргэнд 3.162.000 төгрөг буюу нийт 20 иргэнд 5.754.000 төгрөг, байнгын асаргаа шаардлагатай ахмадыг асарч байггаа 44 иргэнд 3.625.322 төгрөг, хөгжлийн бэрхшээлтэй иргэнийг асарч буй 2 иргэнд 169.000 төгрөг, хөгжлийн бэрхшээлтэй хүүхдийг асарч байгаа 12 иргэнд 1.366.013 төгрөг буюу нийт асаргааны тэтгэмжид 58 иргэнд 5.160.335 төгрөг, 12 хүүхдэд 3.195.871 төгрөг, насанд хүрсэн бүрэн сонсголгүй, хараагүй 7 иргэнд харилцаа холбооны зардал 140.000 төгрөг, хөгжлийн бэрхшээлтэй 1 иргэнд хос сонсголын аппарат, 1 ахмад настанд хиймэл шүд хийлгэх хөнгөлөлтийг тус тус олгосон.

Шинээр тэтгэвэр тэтгэмжид хамрагдсан иргэдийн материалыг ХХҮГ-т хүргэн, иргэдийг хүүхдийн мөнгөн тэтгэмжид хамрагдах эсэх талаар программд шалган мэдээлэл өгсөн.

Тэтгэврийн даатгалын сангаас өндөр нас 290, тахир дутуу 31, тэжээгчээ алдсан 13, цэргийн тэтгэвэр 1, нийт 335 тэтгэвэр авагчид 171,395,408 төгрөгийг олгож, 2 иргэний өндөр насны тэтгэвэр тогтоолгох, өргөдлийг хүлээн авч Нийгмийн даатгалын хэлтэст хүргүүлсэн.

 Нийгмийн даатгалын сайн дурын даатгалын шимтгэлд 12,106,377, албан журмын даатгалд 17,031,486 төгрөгний шимтгэл төвлөрүүлсэн.

 **Ерөнхий боловсролын сургууль нь:** Үдийн хоолны тогоочийн сонгон шалгаруулалт зарлаж, тогоочийн мэргэжлийн үнэмлэхтэй 1 хүнийг ажилд авсан.

Сар шинийн өдрүүдэд хариуцлагатай жижүүрийн хуваарь гарган ажиллах чиглэл, заавар зөвлөмж өгч, 5 өдөр 24 цагаар, 14 багш ажилтан ажиллаж, ээлжийн жижүүрүүд Ерөнхий боловсролын сургууль, дотуур байрын ойр орчимд эргүүлд гарч, зөрчил илрээгүй.

 Сургалтын байгууллагын менежментийг сайжруулах сургалтад сургуулийн Захирал, 1 сургалтын менежер, 1 багш, Төрийн болон орон нутгийн өмч хөрөнгөөр бараа, ажил үйлчилгээ худалдан авах ажиллагааны А-3 сертификатын сургалтад 1 удирдах ажилтан, 1 багш тус тус хамрагдсан.

 Багш нарын 2 дугаар улиралд ашиглагдах бүтээлийн үзэсгэлэн гаргаж нийт 17 багш хамрагдан, 3 багшид ур чадварын нэмэгдэл, 6 багшийг хичээлийн хэрэглэгдэхүүнээр шагнаж урамшуулсан.

 Элсэлтийн ерөнхий шалгалтийн гэрээг төгсөх ангийн сурагчиддтай байгуулан нийт 8 судлагдахуунаар 20 шалгалт өгөхөөр хичээл сонголтыг хийсэн

Тус сургуулийн Англи хэлний 2 багш нь багш, ажилтан, ажилчдын англи хэлийг сайжруулах, ажлын байрны сургалт хөгжлийг дэмжих чиглэлээр англи хэлний түвшин тогтоох шалгалт авч 2 түвшинд хуваан 7 хоног 1 удаа сургалт зохион байгуулж байна.

Гүйцэтгэлийн төлөвлөгөө сайжруулах төлөвлөлтийн тухай сургалт зохион байгуулан, төлөвлөгөөг баталсан.

Цахим анги, цахим хичээлийн хүрээнд нийт 3 хичээлээр 11 сурагч хуваарийн дагуу хамрагдаж байна

 Нийгмийн ажилтан “Төсөв-хөтөлбөр” сургалтад хамрагдаж, багш, ажилтан, ажилчдад сургалт зохион байгуулсан.

БШУ-аас хэрэгжүүлж байгаа “Багш айлчлал” програм хэрэглэх арга зүйн сургалтад хамрагдаж, анги удирдсан багш нар ангиийн сурагчдын мэдээллийг програмд оруулсан.

**Цэцэрлэг нь:** “Миний Өвөрхангай” сарын аяны хүрээнд Миний бахархалт нутаг сэдвээр байгалийн дурсгалт газруудтай танилцах аялал, экскурсыг зохион байгуулан видео бичлэгийг БШУГ-т хүргүүлсэн.

Төрийн болон орон нутгийн өмч хөрөнгөөр бараа, ажил үйлчилгээ худалдан авах ажиллагааны А-3 сертификатын сургалтад 3 багш хамрагдан 1 багш шалгалтад тэнцсэн.

Аймгийн ГБХЗХГ-аас зохион байгуулсан байгууллагын дэргэдэх эцэг эхийн зөвлөлийн сургалтад 1 багш, БШУГ-аас зохион байгуулсан Цэцэрлэгийн багшийн ажлын гүйцэтгэлийн үнэлгээ ба багшийн мэргэжлийн хөгжлийг дэмжих зөвлөмжийн сургалтад эрхлэгч хамрагдан байгууллагын багшийн хөжлийнг дэмжих төлөвлөгөө болон багш бүр гүйцэтгэл сайжруулах төлөвлөгөөг боловсруулан батлуулсан.

**Эрүүл мэндийн төв нь:** Алсын дуудлага 28, төвийн дуудлага 54, БОЭТ онош тодруулах, хүнд өвчтөнг цаг алдалгүй түргэн шуурхай хүргэсэн 7. больницод 46 хүн хэвтэн эмчлүүлж, амбулаторийн үзлэг 128 хийж, эм тарианы бэлэн байдлыг хангасан.

ЭМТ-ийн даргын 2023 оны 1 дүгээр сарын 18-ны өдөр баталсан удирдамжийн дагуу эмч, мэргэжилтнүүдийн дунд зарласан эрүүл мэндийн зөвлөмж, шторк боловсруулан иргэдэд хүргэх уралдаанд 8 эмч, мэргэжилтэн оролцож, нийт 37 зөвлөмж, шторк 7 боловсруулан 435 иргэнд биечлэн сургалт, зөвөлгөө өгч, ЭМТ-ийн цахим хуудсаар сурталчилан 1734 хандалтыг авсан байна. Шалгаруулалтад 288,000 төгрөг зарцуулсан.

Ахмадуудын ажил үйлс, амжилт бүтээлээс нь суралцах, хүндэтгэл үзүүлэх, соёл, урлагийн арга хэмжээ, эрүүл мэндийн сургалт зохион байгуулах зорилгоор ЭМТ-өөс тэтгэвэрт гарсан 9 ахмад настантай хамтран “ХБӨ-ний өвчнөөс урьдчилан сэргийлье”, “Сэтгэцийн эрүүл мэндээ хамгаалая” сургалт, ахмадуудын ажлын амжилт бүтээлээс суралцах “Ахмадын сургаал алт” хэлцэмж, ахмадуудын дунд эрүүл мэндийн тулгамдсан асуудлыг сонсох, шийдвэрлэх ярилцлага, АХА тэмцээн зохион байгуулсан.

Ерөнхий боловсролын сургууль, Цэцэрлэгийн 73 ажилтан, албан хаагчдад ХБӨ-нөөс урьдчилан сэргийлэх, амилуулах суурь тусламжийн талаар мэдлэг олгох сургалтуудыг зохион байгуулж, нийгмийн хариуцлагын хүрээнд эмнэлгийн хамт олон сар шинийн цэвэр орчинг бүрдүүлэх зорилгоор 2 ахмададын гэрт нь их цэвэрлэгээг хийж, сувилахуйн тусламжийг үзүүл. 180.000 төгрөг зарцуулсан.

“Хүүхэд-Эрүүл аюулгүй орчин” сарын аяныг баталгаажсан төлөвлөгөөний дагуу ахуйн нөхцөлд үүсч байгаа осол гэмтлийг бууруулах, аюулгүй байдлыг хангах, ард иргэдийн мэдлэг хандлагад зохистой зан үйлийг төлөвшүүлэх зорилгоор хүүхдийг ахуй ослоос урьдчилан сэргийлэх эрүүл мэндийн 6 төрлийн цуврал зөвлөмж, жолооч нарт зохиулсан хальтиргаа гулгаанаас сэргийлэх, осголт, хөлдөлтийн үед авах арга хэмжээгээр видео шторк 2 боловсруулан давхардсан тоогоор 836 иргэнд биечлэн сургалт хийж, ЭМТ-ийн цахим хуудсаар сурталчилан 551 хандалтыг авсан.

“Гэр” зөвлөмжийн дагуу 0-5 насны хүүхэдтэй 49 өрхөд үнэлгээ хийж, хүүхэд ахуйн осолд орох өндөр эрсдэлтэй, эрсдэлт зан үйлээ яаралтай өөрчлөх өрх 11, хүүхэд ахуйн осолд орох эрсдэлтэй, эрсдэлт зан үйлээ өөрчлөх 24, хүүхэд ахуйн осол гэмтэлд өртөх эсдэл бага 14 өрх илэрэн 5 өрх ширээний бүтээлэгний хэрэглээнээс татгалзаж, 1 өрх зуухандаа хамгаалалт хийж, 12 өрх цахилгааны залгуур, цахилгааны утсыг, 6 өрх алуун тогоо, ус буцалгагч, халуун сав зэргийг хүүхдийн гар хүрэхгүй газар байрлуулж, 1 өрх ундны усны савыг тогтмол таглан төлөвшиж, 7 өрх ширээ болон бусад ирмэгтэй тавилгуудыг өнцгийг хамгаалах зөөлөвч наасан.

Цэцэрлэг сургуулийн 49 багш ажилчдад “Бага насны хүүхдийн сэргийлж болох хахаж, цацах осол гэмтлээс сэргийлэх” сургалтыг зохион байгуулсан.

ЭМТ-ийн эмч мэргэжилтэн, ажилтнуудад “Амилуулах суурь тусламж”-ийн сургалт 2 удаа, “Бага насны хүүхдийг хахах үед авах арга хэмжээ”-ний сургалтыг 1 удаа хийсэн.

ХЯНАСАН: ЗАСАГ ДАРГЫН ТАМГЫН ГАЗРЫН

 ДАРГА Н.ТУНГАЛАГ

МЭДЭЭ НЭГТГЭСЭН: ХУУЛЬ, ЭРХ ЗҮЙ ХАРИУЦСАН

МЭРГЭЖИЛТЭН Л.МӨНХЖАВХАА